section_heading: Videospot
paragraph_text: Videospot za pjesmu "Can't Get You Out of My Head" režirao je Dawn Shadforth. Prva scena prikazuje Minogue kako vozi žuti De Tomaso Mangustu kroz futuristički grad i pomoćne plesače u raznim futurističkim kostimima kako plešu jako stilizirane pokrete. Zatim se prikazuje samo Minogue u sportskoj odjeći, poslije čega se ona vidi s ostalim plesačima u računalom napravljenom futurističkom gradu. Odjevena je u bijeli kostim s kapuljačom i otkrivenim vratom i dekolteom. Usne su joj jarko crvene, čine kontrast bijeloj pozadini i kostimima. Krajnje scene prikazuju Minogue kako pleše u haljini od metalnih kvadratića, kakve su kasnije upotrijebljene za nastup pomoćnih plesača u izvedbi pjesme "I Believe in You" na Minogueinoj turneji Showgirl Tour 2005. godine. U pozadini se prikazuju visoki neboderi s velikim staklenim prozorima. Svjetla se pale i gase kako Minogue pravi pokrete. Onda se prikazuje Minogue u istoj haljini i pomoćni plesači kako plešu isti ples kao i u prvim scenama videospota. Svjetla nebodera se i dalje pale i gase po njihovim pokretima. Krajnja scena prikazuje samo Minogue, u istom izdanju.